Inger Kvarving

Inger Kvarving (født 4. november 1938 i Steinkjer, død 1. september 2007 i Hølen) var en norsk billedkunstner som arbeidet både med oljemaleri, glass og grafikk.

Hun var utdannet ved Statens håndverks-, kunst- og industriskole, Statens kunstakademi og ved studier i Stockholm. Hun hadde ulike tillitsverv i Bildende Kunstneres Forening Akershus og var sterkt engasjert i Galleri Henrik på Eidsvoll.

I tillegg til en rekke separat- og kollektivutstillinger har hun blant annet utsmykket Steinkjer kirke og Steinkjer rådhus. Kvarving fikk Akershus fylkes kulturpris i 1988 for sitt arbeid med kunstformidling til barn og unge.

Referanser 

Norske malere
Personer fra Steinkjer kommune
Personer fra Vestby kommune
Akershus fylkes kulturpris
Fødsler i 1938
Dødsfall i 2007